
An  fuccorum  dijfolventium  aElio  praecipuum  Jit  digejiionis  injirumentum  ? 

I. 

IGESTIO  eft  adtio  naturalis  qua  cibi  ante  in  ore  praeparati, 
mox  in  ventriculo  ita  alterantur  ut  ex  iis  nafcatur  pulticula  illa  ci- 
neritia  quaepofteain  inteftinis,  ulteriore  partium  folutione  ,  in  li¬ 
quorem  ladeum  chyli  nomine  cognitum  evadit.  Opus  nunquam 
fatis  mirandum  quod  alimenta  tam  diverfi  generis,  faporis,  odo- 
rifque,  vegetantia ,  animantia ;  acida ,  alkalina ;  acria,  dulcia ;  ama¬ 
ra,  infjpida ;  aromatica ,  inodora  i  oleofa,  terrea ,  aquea  ea  tempe¬ 
ratione  inter  fe  permifcet ,  ut  in  iis  nullus  neque  odor,  neque  fapor,  nili  dulce¬ 
do  ladis  amplius  percipiatur.  Ad  tantam  vero  mutationem  producendam  quot  & 
quanta  per  canalem  alimentarium  vel  leviter  attendenti  fefe  offerunt  concurrentia. 

Hic  dentes  triplicis  generis ,  cibos  ciividunt ,  lacerant ,  conterunt  ;  illic  calor  humi- 
dus  ventriculi ,  alimenta  coquit,  mollique  tepore  brevi  in  liquamen  refolvit.  Ibi¬ 
dem  aer  in  interfKtiis  ciborum  compreffus  prius  &  quiefcens ,  nunc  autem  a  calore 
rarefadus  omnia  fibi  oppofita  repagula  diffringit,  alimentorumque  firmiorem  com¬ 
pagem  folvit.  Interea  ventriculus  motu  proprio  ,  alternaque  diaphragmatis  adione , 
vifcerumque  abdominis  reaflione  adjutus ,  rnolli  verfatione  alimenta  modo  huc,  mo¬ 
do  illuc  impulfa  exercet.  Undequaque  fuccorum  diffolventiurfi  erumpit  fcaturigo ,  fa- 
liva,  mucus  faucium,  liquor  cefophagi ,  fuccus  gaftricus,  bilis  utraque,  fuccus  pan¬ 
creaticus,  liquor  inteftinalis,  fpiritus  denique  animales,  quorum  quifque  alimentis, 
dum  iis  permifcetur ,  caraderem  imprimit  animalem.  Multa  quidem  &  varia  hic 
videmus  digeftionis  inftrumenta ;  quodnam  autem  ex  his  fit  praecipuum,  &  fcire  pluri¬ 
mi  refert,  neque  ita  extricatu  facile  eft.  Interim  quod  digeftionis  effentiam  con- 
ftituit,  quod  ubique  femper  &  abundantius  in  tota  alimentorum  via  reperitur ,  ad 
quod  denique  omnia  alia  referuntur  ,  illud  praecipuum  vocandum  efte  digeftionis 
inftrumentum  nemo  negaverit. 

I  I. 

DIGESTIONIS  eflentia  confiftit  in  partium  mucidarum  quas  folae  fune 
proprie  nutrinyae  ,  falinarum,  &  oleofarum  extradione.,  earumque  tam  arti- 

ficiosa  permixtione  ut  exurgat  Tmmor  albus ,  blandus ,  homogeneus  qui  indolem 
animalis  aliqua  parte  jam  referat.  Quod  autem  digeftio  fit  extradio ,  illud  abun¬ 
de  probat  c  iy li  compofitio.  Porro  chylus  ex  multa  aqua  live  fero ,  globulis  pin¬ 
guibus  &  quadam  parte  mucilaginofa  confiat.  Illud  &  ars  chemica  &  microfco- 
pium  omnibus  manifefte  demonftrant;  imo  quotiefcumque  femina  oleofa,  verbi  gra¬ 
tia,  amygdalas  dulces  in  mortario,  affusa  identidem  aqua,  cum  piftillo  diu  conte¬ 
rimus,  toties  liquorem  album  dulcemque  obtinemus,  qualis  eft  chylus ,  nili  quod 
hic  ad  naturam  animalem  magis  vergat.  Jam  vero  haec  principia,  nempe  oleum  & 
mucilago ,  abunde  in  omnibus  quibus  utimur  alimentis  reperiuntur,  ut  patet  ex 
eorum  analyfi  ;  aqua  autem  fufficit  tum  ex  potu  ,  tum  ex  faliva  ,  fucco  gaftrico 
aliifque  humoribus  diluentibus.  Cum  ergo  principia  ex  quibus  chylus  conficitur 
integra  in  alimentis  reperiantur,  non  videtur  ad  chylificationem  putrefadionis  mo¬ 
tu  aut  aliquo  fermento  opus  e  (Te.  Non  tamen  ad  digeftionis  effentiam  fimplex  fuf¬ 
ficit  extradio  ,  fed  prasterea  accurata  principiorum  permixtio  neceffario  requiritur. 
Hac  enim  deficiente,  principia  quas  fibi  unita  chylum  blandum  ,  omnibufqUe  cor¬ 
poris  partibus  tum  liquidis  tum  folidis  reficiendis  infervientem  conftituunt ,  eadem 
feparata  totum  corpus  conturbarent,  verbi  gratia,  fal  ab  oleo  fecedens  acredine  fua 
folidas  corroderet  partes ,  oleum  canales  obftrudos  fecretionibus  redderet  inha¬ 
biles  ,  aqua  item  ab  aliis  principiis  feparata ,  ffatim  difflueret.  Denique  ad  effentiam 
digeftionis  neceife  eft  ut  carader  vitalis  fuccis  extradis  imprimatur.  Digeftionis 
enim  fcopus  eft  ut  alimenta  fuam  paulatim  deponant  naturam ,  noftram  induant. 
Quid  autem  ex  omnibus  digeftionis  inftrumentis,  principia  alibilia  facilius  extra¬ 
hit,  intimius  permifcet ,  melius  denique  caraderem  imprimit  animalem  quam  fuc- 
corum  diffolventium  adio  :  imo  fola  eft  quae  tria  haec  digeftionis  effentiam  confti- 
tuentia  immediate  producit.  Caetera  quae  ad  digeftionem  concurrunt,terminum  adio* 
nis  fuae  non  affequuntur,  nifi  quatenus  priorem  adjuvant.  Ponamus  enim  accu¬ 
ratum,  qui  fit  in  ore,  tritum ,  calorem  ventriculi  humidum  ,  aeris  elaftici  expan fio- 
nem ,  denique  mollem  maffae  alimentariae  verfationem  ,  quid  demum  fiet  ?  Panis 
omniaque  fere  vegetabilia  acefcent ,  animalium  carnes  putrefcent ,  olea  rancidam  in¬ 
duent  naturam,  quae  quidem  omnia ,  deftrudae  digeftionis  certa  funt  indicia.  Nul¬ 
la  hic  ficut  per  adionem  fuccorum  diffolventium  fit  extradio  ,  nulla  permixtio  ,  nul¬ 
la  aflimilatio. 

1  r.  1 

HI  C  autem  nova  elucefcit ratio  qua  inducamur  ad  credendum  fuccorum  drf- 
folventium  adionem  in  digeftione  praecipuo  munere  perfungi.  Quod  enim 
ubique,  quod  femper ,  quod  abundantius  in  tota  alimentorum  via  reperitur, 
illud  certe  praecipuum  vocari  debet  digeftionis  rnftrumentum.  Porro  fi  ab  ore 
ad  anumufque,  totam  alimentorum  fiftulam  vel  leviter  oculis  perluftremus ,  quot 
apparent  glandulae  ,  imo  vifcera  fuos  humores  copiofo  jugique  fluore  ad  alimen¬ 
torum  diffolutionem  praebentia ,  ita  ut  nullum  hujus  tradus  fere  fit  pundum 
quod  fuo  humore  peculiari  non  fcateat.  De  quantitate  horum  colledive  fump- 
ta  inter  aucores  non  multum  conftat.  Quidam  omnium  humorum  fummam ,  qui 
intra  diem  naturalem  fecernuntur  &  in  canalem  alimentarium  effunduntur ,  non  in- 
^ra  f4)  quadraginta  libras  medicas  effe  putant.  Nec  a  vero  multum  recedere  illud 
s  {ii  M&"dc  videbitur,  fi  attendas  ad  exemplum  hujus  militis  ftationarii ,  cui,  (b)  cum  dudus  Ste- 
»719!’  des  St*  nonis  alter  fuiffet  praefeiffus  ,per  hunc  canalem  inter  manducandum  ,  idque  per  breve 
tempus,  lingulis  vicibus  tanta  effluebat  falivae  copia,  ut  plura  madefaceret  mantilia. 
Atqui  ex  una  tantum  fluebat  parotide  humor ,  quanta  ergo  effe  debet  fumma  om¬ 
nium  humorum  qui  e  tot  glandulis,  fuperficiebufque  rorem  tenuiflimum  jugiter 
exhalantibus  quotidie  fecernuntur.  Quod  autem  de  homine  conftat ,  illud  in  avi¬ 
bus  ,  quadrupedibus,  pifcibufque  eruditiilime  demonftrarunt  Brunnerus  &  Peyer.- 
Ad  quid  vero  tanta  humorum  ad  digeftionis  officinam  properantium  copia, 

ntfi  eHet  pr£cipuum  digeftionis  inftrumentum ,  praefertim  cum  aliunffaconftet  in 
pifcibus  digeftionem  fola  fere  fuccorum  diffolventium  asione  perfici,  tn  iis  enim 
calor  admodum  debilis  eft,  tritufque  nullibi  contingit  neque  in  ore  ,  integras  vo¬ 
rant  pifces  ,  neque  in  ventriculo  qui  membranaceus  eft.  Nihilominus  in  pifcibus 
digeftio,  ut  in  quadrupedibus,  quanquam  longiori  tempore  ,  seque  perficitur.  In 
ventriculo  muftelae  fluviatilis  reperit  Brunnerus  (  c  )  pifcem  cujus  fquamae  ,  carnes  & 
£pinoe  in  liquamen  diffolutae  contabuerant.  Pars  pifcis  devorati  dextra  quas  ven¬ 
triculi  parietem  contingebat ,  menftrui  efficaciam  jam  experta  erat,  fquamis  carni- 
bufique  refolutis ;  finiftrum  &  oppofitum  latus ,  propter  curvaturam,  parieti  ventri¬ 
culi  non  contiguum  ,  fed  averfum  ,  fquamis  adhuc  tedum  fuit  &  integrum  ;  inteftina 
quoque  pifcis  integra  erant  Ufque  adeo  verum  eft,  fuccum  ex  glandulis  ftomaehi- 
eis  exfudantem ,  affiumpta  diffolvere  &  fucceffive  &  corticatim,  prout  affumptoruro 
fuperficies  obvenit  &  parietem  ventriculi  contingit.  Neque  fermentationi  aut  pu¬ 
trefactioni  illa  mutatio  tribui  poteft  ,  quandoquidem  fi  ex  fermentatione  orta  fuif- 
fet  diffolutio ,  interiora  ut  exteriora  molis  alimentarias  contabefcere  debuiffent. 

I  V. 

ET  certe  illud  merito  vocatur  praecipuum  digeftionis  inftrumentum  ,  ad  quod 
alia  quaecumque  referuntur  digeftionis  inftrumenta.  Porro  illa  omnia  figilla- 
tim  revolve ,  nullum  profedo  reperies  quod  a  naturae  inftituto  ad  actionem  fuc- 
eorum  diffolventium  adjuvandam  ,  non  fit  deftinatum;  tritus  enim  ille,  qualis  iti 
homine  &  quadrupedibus  fit  in  ore,  in  avibus  autem  in  ventriculo  carnofo,  non 
eft  nifi  adio  praevia  qua  ad  diffiolutionem  difponuntur  alimenta.  Hunc  in  modum 
Chemicus  ex  aliqua  fubftantia  dura  ,  v.  g.  Guaiaco  relinam  aut  oleum  extrahere 
intendens  ,  Guaiacum  in  minutiffimum  pulverem  redigit ,  fcilicet  ut  illud  adio- 
ni  dilfolventis  magis  pateat.  Sed  quantumcumque  trituraveris  ,  fi  diffolvens- 
non  applicetur,  nihilo  plus  proficies ;  &  haec  eft  ratio  quare  in  ruminantibus,  fi 
confideraveris  fanum  in  reticulo,  idem  prorsus  ac  fanum  vulgare,  licet  poft  repe¬ 
titum  fub  dentibus  attritum  ,  appareat ,  nifi  quod  in  particulas  minutiffimas  fit  conci- 
fum ,  majorique  humiditate  perfufum.  In  fequentibus  ventriculis  nulla  mutatio  effen- 
tialis  confpicitur  nifi  in  abomafo ,  ubi  in  liquorem  viridem  convertuntur  alimenta 
quibus  abunde  patet  dentium  trituram  digeftioni  infervire,  non  perficere  dige¬ 
ftionem.  Illud  idem  calori  ventriculi  humido  &  aeris  elaftici  expanfioni  applicari 
poteft.  -Utrumque  certe  multum  valet  ad  digeftionem  promovendam  ,  fed  prout  li¬ 
quorum  diffolventium  intendit  adionem.  Menftruorum  enim  efficaciam  mirum  m> 
modutn  calor  adauget ,  in  quo  quidem  opere  ab  aere  rarefado  fnpraque  reperciiftb 
non  parum  adjuvatur  ;  unde  in  machina  Papiniana  &  celeriores  &  intimiores  fieri 
corporum  folutiones,  fida  conftantique  docemur  experientia.  Ex  eo  igitur  probatur 
calorem  in  tota  alimentorum  via,  de  naturae  inftituto  ad  adionem  fuccorum  difiblven- 
tium  effie  deftinatum  ,  quod  per  fe  hanc  promoveat,  ut  patet  ex  Chemicis ,  dtaliun» 
de  concipi  non  poffit  quo  alio  modo  digeftionem  adjuvaret.  Quid  dicam  de  adione 
ventriculi  in  ingefta  ?  Nonne  in  propatulo  eft,  hanc  nihil  aliud  effie  quam  mollem  ver- 
fationem  qua  modo  huc,  modo  illuc  impelluntur  alimenta,  ne  ulla  ciborum  particula^ 
diffolventium  adionem  effugiat.  Omnia  ergo  alia  digeftionis  inftrumenta  ad  hanc  re¬ 
feruntur  adionem. 

SE  D  dum  pro  fimplici  alimentorum  in  ventriculo  diffiolutione  jam  concludimus  * 
ecce  novus  metam  fe,re  affiecutis  incumbit  labor,  fermentationis  nempe  fauto¬ 
rum  captiofas  refellendi  objediones..  Quascumque  enim  ad  ciborum  diffiolutio¬ 
nem  adjuvandam  concurrere  ffiperius  probavi,  illa  quadam  velutineceffitate  fermen- 
tationem  producere  contendunt.  Quoties  nempe  ,  inquiunt ,  materia  fermentationis- 
cum- calore  proprio  &  aere  adeft,  non  poteft  fieri  quin  oriatur  fiermematio;  feci 
panis  ex  indole  fua.  aeefeit ,  fermentatur,  carnes  fua  fponte  in  putVedioera  vsr^ 


(  c  )  Brunn.  de 
Gland.  p.  103. 


gunt;  nafcetur  utique  fermentacio  ,  &  eam  fieri  efficaciter  demonftrant  afcendea; 
tes  rudus  &  vagi  borborygmi.  Equidem  fateor  in  ventriculo  materiam  adefle  fer- 
mentationis  capacem  cum  calore  &  aere ;  fed  ibi  quoque  adfunt  plura  fermenta- 
tionis  impedimenta,  nempe  calor  ventriculi  multo  major  quam  ad  fermentationem 
requiritur.  Praeterea  in  ventriculo  abundantis  humoris  perpetua  fit  acceffio, 
in  duodeno  bilis  acerrimae  affufio  ,  quae  ambo  fermentationi  funt  infenfiffi- 
ma  ;  adde  quod  ventriculus  perpetuo  agitetur  tum  proprio  raot.u  vermiculari, 
tum  alterna  diaphragmatis  depreffione,  vifcerumque  abdominis  repreflione.  Porro 
omnes  norunt  quantum  fermentationi  obftet  agitatio.  Non  poteft  igitur  a  priori  pro¬ 
bari  fermentationem  fieri  in  ventriculo  :  nec  magis  a  pofteriori.  Qui  funt  enim 
eifedus  ex  quibus  praefentia  ejus  demonftretur  ?  Num  rudus  acidi ,  tormina  ventris 
aut  vagi  borborygmi  ?  Quae  contingunt  in  digeftione  perturbata  vel  deftruda  , 
nifi  forsan  quis  dixerit  primum  requiri  fermentationis  motum  ut  .vegetabilium 
firmior  laxetur  mixtio  ,  ficque  naturae  animali  propius  accedant.  Sed  ille  motus  tan¬ 
tum  videtur  locum  habere  in  iis  quorum  nimia  debilitas  alimentorum  tenaciorem  non 
poteft  fuperare  naturam.  Quibus  autem  robufta  contigit  corporis  conftitutio ,  hanc 
ad  fermentationis  motum  vegetabilium  propenfionem  facile  vincunt,  horumque  ru¬ 
dus  nidorem  fsepius  alkalefcentem.quam  acidum  fpirant.  In. his  igitur  valida  tantum  fo- 
lidorum,  fuccorumque  diflolventium  adione  fit,  ut  vegetabilia  fuam  paulatim  amittant 
tenacitatem  :  imo  quibus  propter  debilitatem  vegetabilia  in  ventriculo  acefcunt , 
acidam  illam  brevi  in  duodeno  deponunt  indolem,  fimul  atque  bilis  cum  materia 
chyli  pultacea  mifcetur ,  ita  ut  fermentationi  chylificatio  nullo  modo  poflit  afcribi, 
nedum  fermentatio  pro  praecipuo  haberi  debeat  digeftionis  inftrumento.  Ego  vero , 
cum  fuperius  folidis,  ut  mihi  videtur,  argumentis  demonftraverim  fuccorum  dif- 
folventium  adionem  ,  i  ad  digeftionis  eflentiam  conftituendam  immediate  con¬ 
currere  ,  2°.  ubique ,  femper,  &  abundantius  in  tota  alimentorum  via  r.eperiri  , 
imo  Colam  pene  quandoque  digeftionis  opus  perficere,  omnia  alia  digeftio¬ 
nis  inftrumenta  ad  ipfam  referri ,  quid  impedit  quominus  concludam  quod  pro¬ 
bare  intenderam. 


Ergo  fuccorum  diffolventium  a  Elio  prtcipuum  eft  digeftionis  inftrumentum , 

